ส่วนที่ 1

บริษัทที่ออกหลักทรัพย์

(1) ข้อมูลทั่วไป

ความเป็นมา : บริษัท ลานนารีซอร์สเซส จำกัด (มหาชน) เดิมชื่อ บริษัท ลานนาลิกไนต์ จำกัด (มหาชน) ทะเบียนเลขที่ 0107535000397 (เดิมเลขที่ บมจ. 72) ได้จดทะเบียนจัดตั้งบริษัทจำกัดเมื่อวันที่ 4 ตุลาคม 2528 และได้จดทะเบียนแปรสภาพเป็นบริษัทมหาชนจำกัดเมื่อวันที่ 29 ธันวาคม 2535 โดยได้รับอนุญาตเป็นบริษัทจดทะเบียนให้นำหุ้นสามัญเข้าซื้อขายในตลาดหลักทรัพย์แห่งประเทศไทยเมื่อวันที่ 12 กรกฎาคม 2537 โดยถูกจัดให้อยู่ในกลุ่มทรัพยากร หมวดพลังงานและสาธารณูปโภค และเมื่อวันที่ 17 พฤษภาคม 2544 ได้จดทะเบียนเปลี่ยนชื่อบริษัทใหม่เป็นบริษัท ลานนารีซอร์สเซส จำกัด (มหาชน) 

สำนักงานใหญ่ : 888/99 ชั้น 9 อาคารมหาทุนพลาซ่า ถนนเพลินจิต แขวงลุมพินี เขตปทุมวัน
กรุงเทพมหานคร 10330 โทร. 0-2253-8080, 0-2253-6820 โทรสาร 0-2253-6822,
0-2253-5014 Website : www.lannar.com

Email Address : lanna@lannar.com

สำนักงานสาขา : ศูนย์จำหน่ายถ่านหินอยุธยา เลขที่ 108 หมู่ที่ 1 ตำบลคลองสะแก
อำเภอนครหลวง จังหวัดพระนครศรีอยุธยา โทร. 035-724158 โทรสาร 035-724158

ประเภทธุรกิจ : บริษัทฯ ประกอบธุรกิจ 2 ประเภท ดังนี้

(1) SOLID FUEL :
    ประกอบธุรกิจผลิตและจำหน่ายถ่านหินทั้งในประเทศและต่างประเทศเป็นธุรกิจหลัก และ

(2) LIQUID BIO-FUEL :
    ประกอบธุรกิจผลิตและจำหน่ายเอทานอลเพื่อใช้เป็นเชื้อเพลิงเป็นธุรกิจรอง

ทุนจดทะเบียนและทุนที่เรียกชำระแล้ว : บริษัทฯ มีทุนจดทะเบียนเป็นหุ้นสามัญจำนวน
350,000,000 หุ้น มูลค่าหุ้นที่ตราไว้หุ้นละ 1.- บาท คิดเป็นมูลค่าทั้งสิ้น 350,000,000 บาท
ซึ่งได้เรียกชำระเต็มมูลค่าแล้ว

นายทะเบียนหุ้น : บริษัทศูนย์รับฝากหลักทรัพย์ (ประเทศไทย) จำกัด ตั้งอยู่เลขที่ 62
อาคารตลาดหลักทรัพย์แห่งประเทศไทย ถนนรัชดาภิเษก เขตคลองเตย กรุงเทพมหานคร 10110
โทร. 0-2229-2000 โทรสาร 0-2654-5649

ผู้สอบบัญชี : นางสาวกมลทิพย์ เลิศวิทย์วรเทพ ผู้สอบบัญชีรับอนุญาตเลขที่ 4377 และหรือนางสายฝน อินทร์แก้ว ผู้สอบบัญชีรับอนุญาต เลขที่ 4434 และหรือนายวิชาติ โลเกศกระวี ผู้สอบบัญชีรับอนุญาตเลขที่ 4451 แห่งบริษัท สำนักงาน เอินส์ท แอนด์ ยัง จำกัด ตั้งอยู่เลขที่ 193/136-137 ถนนรัชดาภิเษกตัดใหม่ กรุงเทพมหานคร 10110 โทร. 0-2264-0777 โทรสาร 0-2264-0789-90

ที่ปรึกษากฎหมาย : บริษัท สำนักงานกฎหมาย ธรรมนิติ จำกัด ตั้งอยู่เลขที่ 2/4
อาคารนายเลิศทาวเวอร์ ถนนวิทยุ แขวงลุมพินี เขตปทุมวัน กรุงเทพมหานคร 10330 โทร.
0-2252-1260 โทรสาร 0-2252-1104

รางวัลเกียรติยศแห่งความสำเร็จ

[][][][][]

นายกิตติรัตน์ ณ ระนอง รองนายกรัฐมนตรีและรัฐมนตรีว่าการกระทรวงการคลัง
เป็นประธานในพิธีมอบรางวัลบริษัทจดทะเบียนด้านผลการดำเนินงานยอดเยี่ยม (BEST COMPANY
PERFORMANCE AWARD) ประเภทบริษัทจดทะเบียนที่มีมูลค่าหลักทรัพย์ตามราคาตลาดไม่เกิน
10,000 ล้านบาท กลุ่มที่ 1 ให้กับบริษัท ลานนารีซอร์สเซส จำกัด (มหาชน) โดยนายไกรสีห์
ศิริรังษี ประธานเจ้าหน้าที่บริหารเป็นผู้รับมอบรางวัลเกียรติยศแห่งความสำเร็จดังกล่าวเมื่อวันที่ 22
พฤศจิกายน 2555

บริษัท ลานนารีซอร์สเซส จำกัด (มหาชน)
ได้รับการคัดเลือกให้ได้รับรางวัลชนะเลิศประเภทบริษัทจดทะเบียนในตลาดหลักทรัพย์แห่งประเทศไทยที่มีมูลค่าหลักทรัพย์ตามราคาตลาดไม่เกิน
10,000 ล้านบาท กลุ่มที่ 1 ที่มีผลการดำเนินงานยอดเยี่ยม (BEST COMPANY PERFORMANCE
AWARD) ในงานมอบรางวัล BEST AWARDS ประจำปี 2555 ซึ่งเป็นรางวัลมาตรฐานระดับประเทศ
ที่มีกระบวนการคัดเลือกและตัดสินการให้รางวัลโดยพิจารณาจากข้อมูลรอบด้านทั้งเชิงสถิติและเชิงคุณภาพที่เข้มข้น
ซึ่งผู้ที่ได้รับรางวัลล้วนมีความเป็นเลิศ และสมควรแก่การยกย่องและประกาศเกียรติคุณอย่างยิ่ง

นายสีหศักดิ์ อารีราชการัณย์ ผู้อำนวยการด้านพัฒนาธุรกิจและการตลาดเป็นผู้แทนจากบริษัท
ลานนารีสเซส จำกัด (มหาชน) ในการรับรางวัลดีเด่นจากวารสาร FORBES ASIA เมื่อวันที่ 29
พฤศจิกายน 2555

บริษัท ลานนารีซอร์สเซส จำกัด (มหาชน)
เป็นหนึ่งในสองร้อยบริษัทจดทะเบียนในภูมิภาคเอเซียแปซิฟิคและเป็นหนึ่งในหกบริษัทจดทะเบียนในประเทศไทยที่มียอดขายสินค้าไม่เกิน
1,000 ล้านเหรียญสหรัฐอเมริกาที่ได้รับรางวัลดีเด่นในปี 2555 (THE BEST UNDER A BILLION
AWARD 2012) จากวารสาร FORBES ASIA
เนื่องจากเป็นบริษัทที่มีการเจริญเติบโตและมีความสามารถในการทำกำไรอย่างมั่นคงและต่อเนื่อง